ઐશ્વર્યા રાય એ અભિનેત્રીઓમાં સામેલ છે, જેમનો ક્રેઝ દર્શકોમાં લગ્ન બાદ પણ જળવાયેલો છે. તે પોતાના કામને લઇને હજુ પણ કોન્શિયસ છે અને ઘણું બધું શીખવા ઇચ્છે છે. તેની કમબેક ફિલ્મો ‘જજબા’ અને ‘સરબજિત’ બોક્સ ઓફિસ પર એટલી સફળ ન રહી, પરંતુ લોકોએ તેની મહેનતને વખાણી. ૪૨ વર્ષની ઉંંમરે પણ તેનો જલવો તેવો જ છે. તે કહે છે કે જ્યારે લોકો તમારી મહેનતને પસંદ ન કરે ત્યારે સારું નથી લાગતું, પરંતુ કોઇ એક ફિલ્મની નિષ્ફળતાથી કરિયર રોકાઇ જતી નથી. મારું માનવું છે કે ભૂલો બાદ જ વ્યક્તિ આગળ જાય છે, વધુ મહેનત કરે છે અને વધુ સારું પર્ફોર્મન્સ આપી શકે છે.